Askartele seinämobile - Pirkka
Askartele seinämobile
Tee itse pilvistä ja pisaroista seinämobile, joka sopii lastenhuoneeseen, nuoren tai aikuisten makuuhuoneeseen.
Kartongin värivalinnalla saat muutettua pilvimobilen tunnelmaa haluamaksesi.
Näin teet seinämobilen
Leikkaa kartongista haluamasi muotoisia pilviä ja pisaroita. Harmonisimman kokonaisuuden saat, jos kaikki pilvet ovat samanmuotoisia. Käytä ensimmäistä leikkaamaasi pilveä mallina, jonka mukaan leikkaat muut.
Leikkaa kartongista pisaroita. Pisaroiden on hyvä olla keskenään samanlaisia, ja niitä pitää olla parillinen määrä, sillä yksi pisara koostuu aina kahdesta kartonkipisarasta.
Leikkaa ompelulangasta pitkähköjä pätkiä. Liimaa kaksi pisaraa vastakkain siten, että ompelulanka jää niiden väliin. Yhteen langanpätkään tulee aina kaksi pisaraa. Langan toinen pää jää piiloon alimman pisaran väliin. Langan toisesta päästä pisarat kiinnitetään pilveen.
Kiinnitä langat teipillä pilven takapuolelle. Teippaa vielä kaksinkertainen lanka pilven yläosaan lenkiksi ja kiinnitä mobile silmuruuvilla seinään.
11.10.2016 Teksti Jenni Uusilehto Kuvat Antti Vettenranta Jaa artikkeli